पाएं अपने शहर की ताज़ा ख़बरें और फ्री ई-पेपरडाउनलोड करें
कोंडागांव जिले के अलग-अलग हिस्सों में शुक्रवार को हुई बारिश का असर जनजीवन पर पड़ने के साथ ही धान खरीदी केंद्रों पर पड़ा। बड़ेबेंद्री खरीदी केंद्र अचानक हुई तेज और ओले के चलते केंद्र में रखा करीब एक हजार क्विंटल धान भीग गया। खरीदी प्रभारी ने हमालों और ग्रामीणों के सहयोग से धान को भीगने से बचाने के लिए हर संभव कोशिश की लेकिन वे इसमें कामयाब नहीं हो सके। जिसके कारण पूरा धान भीग गया। खरीदी प्रभारी रामूराम नेताम ने बताया कि बारिश के साथ हवा भी काफी तेज थी। जिसके कारण धान को सुरक्षित रखने के लिए उपयोग में आने वाला तिरपाल भी उड़ने के साथ ही कई जगहों से फट गया। जिसके चलते धान भीग गया। नेताम ने कहा कि धान को समय रहते उठवाने के लिए कई बार अधिकारियों से कहा गया। लेकिन हमारी गुहार का कोई असर अधिकारियों पर नहीं पड़ा। अधिकारियों की अनदेखी का खामियाजा भुगतना पड़ेगा। गौरतलब है कि बारिश और तेज आंधी से बिजली के तीन खंभे और वायर टूट जाने से कई घरों में अंधेरा है।
बायंकापदर में अंधड़, उड़ गई मकानों की शीट
जिला मुख्यालय से करीब 15 किमी दूर बड़ेबेंद्री पंचायत के बायंकापदर में शुक्रवार की दोपहर तेज आंधी से मनुराम कोर्राम के घर में लगी सीमेंट की सीट भी उड़ गई। जिसके कारण पूरे घर में बारिश का पानी भर गया। कोर्राम ने कहा कि खुद का मकान नहीं बनने के कारण इस समय दूसरे के मकान में रह रहे हैं। बारिश में सीमेंट की सीट उड़ गई है। उसने बताया कि उसे पंचायत की तरफ से प्रधानमंत्री आवास की सुविधा दी गई है। लेकिन योजना के तहत दूसरी किस्त का पैसा जमा नहीं हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn